title: 2017 m. gruodžio 13 d. Komisijos įgyvendinimo reglamentas (ES) 2017/2311, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2016/2292 (Tekstas svarbus EEE. )

text:
14.12.2017

               LT

               Europos Sąjungos oficialusis leidinys

               L 331/39

         KOMISIJOS ĮGYVENDINIMO REGLAMENTAS (ES) 2017/2311
   2017 m. gruodžio 13 d.
   kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2016/2292
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. birželio 13 d. Europos Parlamento ir Tarybos reglamentą (ES) Nr. 531/2012 dėl tarptinklinio ryšio per viešuosius judriojo ryšio tinklus Sąjungoje (1), ypač į jo 6e straipsnio 2 dalį,
   kadangi:

               (1)

               pagal Reglamentą (ES) Nr. 531/2012 nuo 2017 m. birželio 15 d. paslaugų savojoje šalyje teikėjai neturėtų imti iš tarptinklinio ryšio vartotojų bet kurioje valstybėje narėje jokio papildomo mokesčio už reguliuojamus skambučius, gaunamus naudojantis tarptinkliniu ryšiu, išskyrus vartotojams savojoje šalyje taikomą mažmeninę kainą, laikantis sąžiningo naudojimo taisyklėmis nustatytų apribojimų;

               (2)

               be vartotojams savojoje šalyje taikomos mažmeninės kainos, paslaugų savojoje šalyje teikėjai pagal Reglamentą (ES) Nr. 531/2012 gali po 2017 m. birželio 15 d. taikyti papildomą mokestį už reguliuojamų mažmeninių tarptinklinio ryšio paslaugų vartojimą viršijus sąžiningo naudojimo taisyklėmis nustatytą ribą;

               (3)

               Reglamentu (ES) Nr. 531/2012 bet kokie papildomi mokesčiai, taikomi už reguliuojamus skambučius, gaunamus naudojantis tarptinkliniu ryšiu, ribojami Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertiniu vidurkiu;

               (4)

               Komisijos įgyvendinimo reglamentu (ES) 2016/2292 (2) nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis, taikomas nuo 2017 m. remiantis 2016 m. liepos 1 d. duomenimis;

               (5)

               Europos elektroninių ryšių reguliuotojų institucija Komisijai pateikė iš valstybių narių nacionalinių reguliavimo institucijų surinktą atnaujintą informaciją apie didžiausią skambučių naudojantis judriuoju ryšiu užbaigimo mokesčių, kuriuos pagal Europos Parlamento ir Tarybos direktyvos 2002/21/EB (3) 7 ir 16 straipsnius ir Europos Parlamento ir Tarybos direktyvos 2002/19/EB (4) 13 straipsnį jos nustatė kiekvienoje nacionalinėje didmeninėje balso skambučių užbaigimo atskiruose judriojo ryšio tinkluose rinkoje, lygį ir bendrą abonentų skaičių valstybėse narėse;

               (6)

               pagal Reglamentą (ES) Nr. 531/2012 Komisija apskaičiavo visoje Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį: i) padaugino didžiausią leistiną skambučių užbaigimo judriojo ryšio tinkluose mokestį atitinkamoje valstybėje narėje iš bendro abonentų skaičiaus toje valstybėje narėje; ii) susumavo šias visų valstybių narių sandaugas ir iii) padalijo gautą sumą iš bendro abonentų visose valstybėse narėse skaičiaus, nustatyto remiantis 2017 m. liepos 1 d. duomenimis. Ne euro zonos valstybių narių valiutos keitimo kursas yra 2017 m. antro ketvirčio vidurkis, gautas iš Europos Centrinio Banko duomenų bazės;

               (7)

               todėl būtina atnaujinti Įgyvendinimo reglamentu (ES) 2016/2292 nustatytą Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį;

               (8)

               todėl Įgyvendinimo reglamentas (ES) 2016/2292 turėtų būti panaikintas;

               (9)

               pagal Reglamentą (ES) Nr. 531/2012 Komisija turi kasmet persvarstyti visoje Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį;

               (10)

               šiame reglamente numatytos priemonės atitinka Ryšių komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nustatomas 0,0091 EUR už minutę didžiausių leidžiamų skambučio užbaigimo judriojo ryšio tinkluose mokesčių svertinis vidurkis.
   2 straipsnis
   Įgyvendinimo reglamentas (ES) 2016/2292 panaikinamas.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 172, 2012 6 30, p. 10.

      (2)  2016 m. gruodžio 16 d. Komisijos įgyvendinimo reglamentas (ES) 2016/2292, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2015/2352 (OL L 344, 2016 12 17, p. 77).

      (3)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų Direktyva) (OL L 108, 2002 4 24, p. 33).

      (4)  2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (OL L 108, 2002 4 24, p. 7).


title: 2017 m. gruodžio 13 d. Komisijos įgyvendinimo reglamentas (ES) 2017/2313, kuriuo nustatomos augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijos

text:
14.12.2017

               LT

               Europos Sąjungos oficialusis leidinys

               L 331/44

         KOMISIJOS ĮGYVENDINIMO REGLAMENTAS (ES) 2017/2313
   2017 m. gruodžio 13 d.
   kuriuo nustatomos augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 83 straipsnio 7 dalį,
   kadangi:

               (1)

               Reglamento (ES) 2016/2031 83 straipsnio 7 dalimi Komisijai suteikiami įgaliojimai priimti augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijas. Siekiant užtikrinti aiškų matomumą ir įskaitomumą, svarbu, kad augalo pasas būtų standartinio formato. Tokiu būdu taip pat užtikrinama, kad augalo pasas aiškiai skirsis nuo bet kokios kitos informacijos ar etiketės;

               (2)

               dėl augalų, augalinių produktų ar kitų objektų, kuriems reikalingas augalo pasas, skirtingo dydžio ir charakteristikų, turėtų būti užtikrintas tam tikras augalų pasų formos specifikacijų lankstumas. Todėl, kiekvienoje augalų pasų kategorijoje, kaip nustatyta priedo A–D dalyse, turėtų būti įvairių alternatyvių pavyzdžių, kad būtų galima atsižvelgti į minėtus augalų, augalinių produktų ar kitų objektų, kuriems reikalingas augalo pasas, skirtumus. Be to, tuose pavyzdžiuose neturėtų būti nurodytas konkretus augalo paso dydis, lauko kraštinių linijų naudojimas, jo elementų dydžio proporcijos ir pase naudojamas šriftas;

               (3)

               augalo paso elementai turėtų būti išdėstyti stačiakampio arba kvadrato formos lauke, ir turėtų būti lauko kraštinių linijomis ar kitaip aiškiai atskirti nuo kitų žodžių ar piešinių. Remiantis patirtimi, tai yra svarbu siekiant didinti augalų pasų matomumą ir jų atskirtinumą nuo kitos informacijos ar etiketės;

               (4)

               dėl teisinio tikrumo, šis reglamentas turėtų būti taikomas nuo tos pačios datos kaip Reglamentas (ES) 2016/2031;

               (5)

               dauguma augalų, augalinių produktų ar kitų objektų, kuriems augalo pasas bus išduotas pagal Komisijos direktyvą 92/105/EEB (2) iki šio reglamento taikymo pradžios dienos, vis dar bus tiekiami rinkai arba bus vežami po tos datos. Kadangi nėra pavojaus sveikatai, dėl kurio reikėtų nedelsiant keisti formos specifikacijas, iki 2019 m. gruodžio 14 d. išduoti augalų pasai turėtų galioti iki 2023 m. gruodžio 14 d.;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Augalų pasų pavyzdžiai
   1.   Augalų vežimo Sąjungos teritorijoje pasai turi atitikti vieną iš priedo A dalyje nurodytų pavyzdžių.
   2.   Augalų įvežimo į saugomą zoną ir vežimo joje pasai turi atitikti vieną iš priedo B dalyje nurodytų pavyzdžių.
   3.   Augalų vežimo Sąjungos teritorijoje pasai, pateikiami bendrai su sertifikavimo etikete, kaip nurodyta Reglamento (ES) 2016/2031 83 straipsnio 5 dalies antroje pastraipoje, turi atitikti vieną iš priedo C dalyje nurodytų pavyzdžių.
   4.   Augalų įvežimo į saugomą zoną ir vežimo joje pasai, pateikiami bendrai su sertifikavimo etikete, kaip nurodyta Reglamento (ES) 2016/2031 83 straipsnio 5 dalies trečioje pastraipoje, turi atitikti vieną iš priedo D dalyje nurodytų pavyzdžių.
   2 straipsnis
   Augalų pasų elementų reikalavimai
   Augalo paso elementai, kaip nustatyta Reglamento (ES) 2016/2031 VII priede, išdėstomi stačiakampio arba kvadrato formos lauke ir turi būti įskaitomi be pagalbinių priemonių.
   Lauko kraštinių linijomis ar kitaip jie turi būti aiškiai atskirti nuo kitų žodžių ar piešinių, kad būtų gerai matomi ir aiškiai atskiriami.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   4 straipsnis
   Taikymo pradžios data
   Šis reglamentas taikomas nuo 2019 m. gruodžio 14 d.
   Augalų pasai, išduoti iki 2019 m. gruodžio 14 d. pagal Direktyvą 92/105/EEB, galioja iki 2023 m. gruodžio 14 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 317, 2016 11 23, p. 4.

      (2)  1992 m. gruodžio 3 d. Komisijos direktyva 92/105/EEB, nustatanti augalų pasų, reikalingų tam tikrų augalų, augalinių produktų ar kitų objektų judėjimui Bendrijoje, standartizavimo laipsnį, išsamią tokių augalų pasų išdavimo tvarką ir jų keitimo sąlygas (OL L 4, 1993 1 8, p. 22).

      PRIEDAS
      Techninė specifikacija: augalo paso dydis, lauko kraštinių linijų naudojimas, jo elementų dydžio proporcijos ir pasų pavyzdžiuose naudojamas šriftas yra tik pavyzdžiai.
      Sąjungos vėliava gali būti atspausdinta spalvotai arba nespalvotai, su baltomis žvaigždutėmis juodame fone, arba atvirkščiai.
      Paaiškinimai

                  1.

                  Žodžiai „Augalo pasas“ arba „Augalo pasas – PZ“ anglų kalba ir, jei reikia, viena iš oficialiųjų Sąjungos kalbų, atskirti pasviruoju brūkšniu.

                  2.

                  Atitinkamos (-ų) augalo (-ų) rūšies (-ių) arba taksono (-ų) botaninis (-iai) pavadinimas (-ai), arba, kai taikoma, atitinkamo objekto pavadinimas ir (neprivaloma) veislės pavadinimas.

                  3.

                  Dviejų raidžių kodas, nustatytas ISO 3166-1-alpha-2 standarte (1), kaip nurodyta Reglamento (ES) 2016/2031 67 straipsnio a punkte, žymintis valstybę narę, kurioje registruotas augalo pasą išduodantis profesionalus veiklos vykdytojas.

                  4.

                  Atitinkamo profesionalaus veiklos vykdytojo nacionalinės registracijos numeris abėcėlės, numerių eilės arba raidine skaitine tvarka.

                  5.

                  Kai taikoma, atitinkamo augalo, augalinio produkto arba kito objekto atsekamumo kodas.

                  6.

                  Kai taikoma, unikalus atsekamumo brūkšninis kodas, QR kodas, holograma, lustas arba kitoks duomenų nešlys, papildantis atsekamumo kodą.

                  7.

                  Kai taikoma, dviejų raidžių kodas, nustatytas ISO 3166-1-alpha-2 standarte, kaip nurodyta Reglamento (ES) 2016/2031 67 straipsnio a punkte, žymintis kilmės valstybę (-es) narę (-es).

                  8.

                  Kai taikoma, trečiosios kilmės valstybės (-ių) pavadinimas (-ai) arba jos (-ų) dviejų raidžių kodas, nustatytas ISO 3166-1-alpha-2 standarte.

                  9.

                  Saugomos zonos karantininio (-ių) kenkėjo (-ų) mokslinis (-iai) pavadinimas (-ai) arba tiems kenkėjams konkrečiai priskirti kodai, kaip nurodyta Reglamento (ES) 2016/2031 32 straipsnio 3 dalyje.

                  10.

                  Informacija, kurią reikia nurodyti oficialioje etiketėje, skirtoje sėkloms ar kitai dauginamajai medžiagai, nurodytai atitinkamai Tarybos direktyvos 66/401/EEB (2) 10 straipsnio 1 dalyje, Tarybos direktyvos 66/402/EEB (3) 10 straipsnio 1 dalyje, Tarybos direktyvos 68/193/EEB (4) 10 straipsnio 1 dalyje, Tarybos direktyvos 2002/54/EB (5) 12 straipsnyje, Tarybos direktyvos 2002/55/EB (6) 28 straipsnio 1 dalyje, Tarybos direktyvos 2002/56/EB (7) 13 straipsnio 1 dalyje, Tarybos direktyvos 2002/57/EB (8) 12 straipsnio 1 dalyje arba superelitinės, elitinės arba sertifikuotos medžiagos, nurodytos Tarybos direktyvos 2008/90/EB (9) 9 straipsnio 1 dalies b punkte, etiketėje.

         A DALIS

         Augalų vežimo Sąjungos teritorijoje pasų, kaip nurodyta 1 straipsnio 1 dalyje, pavyzdžiai

         B DALIS

         Augalų įvežimo į saugomą zoną ir vežimo joje pasų, kaip nurodyta 1 straipsnio 2 dalyje, pavyzdžiai

         C DALIS

         Augalų vežimo Sąjungos teritorijoje pasų, pateikiamų bendrai su sertifikavimo etikete, kaip nurodyta 1 straipsnio 3 dalyje, pavyzdžiai

         D DALIS

         Augalų įvežimo į saugomą zoną ir vežimo joje pasų, pateikiamų bendrai su sertifikavimo etikete, kaip nurodyta 1 straipsnio 4 dalyje, pavyzdžiai

         (1)  ISO 3166-1:2006. Šalių ir jų regionų pavadinimų kodai. 1 dalis. Šalių kodai. Tarptautinė standartizacijos organizacija, Ženeva.

         (2)  1966 m. birželio 14 d. Tarybos direktyva 66/401/EEB dėl prekybos pašarinių augalų sėkla (OL 125, 1966 7 11, p. 2298/66).

         (3)  1966 m. birželio 14 d. Tarybos direktyva 66/402/EEB dėl prekybos javų sėkla (OL 125, 1966 7 11, p. 2309/66).

         (4)  1968 m. balandžio 9 d. Tarybos direktyva 68/193/EEB dėl prekybos vynmedžių dauginimo medžiaga (OL L 93, 1968 4 17, p. 15).

         (5)  2002 m. birželio 13 d. Tarybos direktyva 2002/54/EB dėl prekybos runkelių sėkla (OL L 193, 2002 7 20, p. 2).

         (6)  2002 m. birželio 13 d. Tarybos direktyva 2002/55/EB dėl prekybos daržovių sėkla (OL L 193, 2002 7 20, p. 33).

         (7)  2002 m. birželio 13 d. Tarybos direktyva 2002/56/EB dėl prekybos sėklinėmis bulvėmis (OL L 193, 2002 7 20, p. 60).

         (8)  2002 m. birželio 13 d. Tarybos direktyva 2002/57/EB dėl prekybos aliejinių ir pluoštinių augalų sėkla (OL L 193, 2002 7 20, p. 74).

         (9)  2008 m. rugsėjo 29 d. Tarybos direktyva 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (OL L 267, 2008 10 8, p. 8).


title: 2017 m. gruodžio 12 d. Komisijos įgyvendinimo reglamentas (ES) 2017/2324, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
15.12.2017

               LT

               Europos Sąjungos oficialusis leidinys

               L 333/10

         KOMISIJOS ĮGYVENDINIMO REGLAMENTAS (ES) 2017/2324
   2017 m. gruodžio 12 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:

               (1)

               Komisijos direktyva 2001/99/EB (2) glifosatas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos glifosato patvirtinimas nustoja galioti 2017 m. gruodžio 15 d.;

               (4)

               paraiška dėl veikliosios medžiagos glifosato įrašo Direktyvos 91/414/EEB I priede patvirtinimo pratęsimo buvo pateikta pagal Komisijos reglamento (ES) Nr. 1141/2010 (5) 4 straipsnį per tame straipsnyje nustatytą laikotarpį;

               (5)

               pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė pratęsimo vertinimo ataskaitą ir 2013 m. gruodžio 20 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba patvirtinimo atnaujinimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               remdamasi 2015 m. kovo 20 d. paskelbtomis Tarptautinės vėžio mokslinių tyrimų agentūros išvadomis dėl glifosato kancerogeninio poveikio 2015 m. balandžio 29 d. Komisija įgaliojo Tarnybą iki 2015 m. rugpjūčio 13 d. peržiūrėti pagrindinę informaciją ir įtraukti šias išvadas į savo išvadą;

               (9)

               tam, kad būtų galima tinkamai įvertinti iš Tarptautinės vėžio mokslinių tyrimų agentūros gautą informaciją (6) ir neįprastai daug iš valstybių narių gautų pastabų, Komisija Tarnybos išvadų pateikimo terminą pratęsė iki 2015 m. spalio 30 d.;

               (10)

               2015 m. spalio 30 d. (7) Tarnyba pateikė Komisijai išvadas, ar galima manyti, kad glifosatas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2016 m. sausio 28 d. Komisija pateikė glifosato peržiūros ataskaitos projektą Augalų, gyvūnų, maisto ir pašarų nuolatiniam komitetui;

               (11)

               pareiškėjui buvo suteikta galimybė pateikti pastabų dėl peržiūros ataskaitos projekto;

               (12)

               2016 m. gegužės 18 ir 19 d. diskusijos Augalų, gyvūnų, maisto ir pašarų nuolatiniame komitete parodė, kad konkrečiu glifosato atveju kelios valstybės narės, veikdamos kaip rizikos valdytojai, manė, kad prieš priimant sprendimą dėl patvirtinimo atnaujinimo tikslinga gauti Europos cheminių medžiagų agentūros (toliau – Agentūra) Rizikos vertinimo komiteto nuomonę dėl suderinto klasifikavimo, atsižvelgiant į glifosato kancerogeniškumą, nes tokia nuomonė galėtų būti svarbi patvirtinimui, pagrįstam Reglamente (EB) Nr. 1107/2009 nustatytais kriterijais;

               (13)

               galimas glifosato patvirtinimo atnaujinimas taip pat buvo išsamiai aptartas ne tik Augalų, gyvūnų, maisto ir pašarų nuolatiniame komitete. 2016 m. balandžio 13 d. (8) ir 2017 m. spalio 24 d. (9) Europos Parlamentas priėmė rezoliucijas dėl įvairių Komisijos įgyvendinimo reglamentų, kuriais atnaujinamas veikliosios medžiagos glifosato patvirtinimas, projektų, o 2017 m. spalio 6 d. Europos Komisija oficialiai gavo sėkmingą Europos piliečių iniciatyvą (EPI) (10), kurios viename iš trijų tikslų konkrečiai nurodytas glifosatas; iniciatyvą pasirašė ne mažiau kaip vienas milijonas Europos piliečių iš bent septynių valstybių narių;

               (14)

               kadangi Agentūros Rizikos vertinimo komiteto nuomonė dėl suderinto klasifikavimo atsižvelgiant į glifosato kancerogeniškumą buvo laikoma būtina, 2016 m. kovo 17 d. valstybė narė ataskaitos rengėja pagal Europos Parlamento ir Tarybos reglamento (EB) Nr. 1272/2008 (11) 37 straipsnį pateikė dokumentų rinkinį, įskaitant dėl kancerogeniškumo pavojingumo klasės. Atsižvelgiant į tai, kiek reikia laiko tokiam dokumentų rinkiniui įvertinti, veikliosios medžiagos patvirtinimo galiojimą Komisija Komisijos įgyvendinimo reglamentu (ES) 2016/1056 (12) pratęsė 6 mėnesius nuo Agentūros Rizikos vertinimo komiteto nuomonės gavimo dienos, tačiau ne vėliau kaip iki 2017 m. gruodžio 31 d. Tuo tarpu Komisijos įgyvendinimo reglamentu (ES) 2016/1313 (13) buvo iš dalies pakeistos veikliosios medžiagos patvirtinimo sąlygos atsižvelgiant į naujas mokslo ir technikos žinias;

               (15)

               2017 m. kovo 15 d. Agentūros Rizikos vertinimo komitetas priėmė nuomonę (14) ir 2017 m. birželio 15 d. ją perdavė Komisijai. 2017 m. birželio 28 d.Europos Sąjungos oficialiajame leidinyje Komisija paskelbė pranešimą (15), kuriuo patvirtinta nuomonės gavimo data. Savo nuomonėje Agentūros Rizikos vertinimo komitetas bendru sutarimu priėjo prie išvados, kad, remiantis šiuo metu turima informacija, glifosato pavojingumo klasifikacija dėl kancerogeniškumo yra nepagrįsta;

               (16)

               2015 m. spalio mėn. nuomonėje Tarnyba nustatė, jog trūksta duomenų tam, kad būtų galima atmesti viename tyrime pastebėtą galimą poveikį endokrininei sistemai. Susiję duomenys buvo pateikti per vėlai, kad juos būtų galima įtraukti į tarpusavio peržiūrą. 2016 m. rugsėjo 27 d. Komisija paprašė Tarnybos įvertinti tą papildomą informaciją. 2017 m. rugsėjo 7 d. (16) Tarnyba pateikė Komisijai savo išvadą dėl glifosato galimų endokrininę sistemą ardančių savybių. Savo išvadoje Tarnyba patvirtino, kad duomenų trūkumas buvo tinkamai ištaisytas, kadangi pakankami duomenys rodo, jog glifosatas neturi endokrininę sistemą ardančių savybių per estrogeno, androgeno, skydliaukės ar steroidogenezės veikimo būdą remiantis toksikologijos srities išsamia duomenų baze. Atlikti ekotoksikologiniai tyrimai šiai išvadai neprieštarauja;

               (17)

               nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos glifosato, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;

               (18)

               todėl tikslinga pratęsti glifosato patvirtinimo galiojimą;

               (19)

               nors jau yra daug informacijos apie veikliąją medžiagą glifosatą ir ją įvertinus buvo padaryta išvada, kad veikliosios medžiagos glifosato patvirtinimas turėtų būti pratęstas, apie glifosatą skelbiamos papildomos informacijos yra ypač daug, palyginti su kitomis veikliosiomis medžiagomis. Todėl, priimant sprendimą dėl glifosato patvirtinimo laikotarpio trukmės, reikėtų atsižvelgti į greitų mokslo ir technologinių pokyčių galimybes ateityje, taip pat turint omenyje tai, kad glifosatas yra vienas iš plačiausiai naudojamų herbicidų Sąjungoje;

               (20)

               atsižvelgiant į šiuos ypatumus ir kitus konstatuojamosiose dalyse nurodytus teisėtus veiksnius ir turint omenyje tai, kad reikia užtikrinti, kad saugos ir apsaugos lygis atitiktų Sąjungoje siekiamą aukštą apsaugos lygį, rizikos valdymo požiūriu yra tinkama nustatyti penkerių metų glifosato patvirtinimo laikotarpį užtikrinant, kad glifosato pakartotiniam vertinimui būtų teikiama pirmenybė, palyginti su kitomis veikliosiomis medžiagomis;

               (21)

               pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus;

               (22)

               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (23)

               atsižvelgiant į tai, kad dabartinis glifosato patvirtinimas nustoja galioti 2017 m. gruodžio 15 d., šis reglamentas turėtų įsigalioti kuo greičiau;

               (24)

               šis reglamentas turėtų būti taikomas nuo tos dienos, kai baigia galioti veikliosios medžiagos glifosato patvirtinimas, kaip nurodyta 3 konstatuojamojoje dalyje;

               (25)

               Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Šiame reglamente nustatytos priemonės atitinka apeliacinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo pratęsimas
   I priede nurodytos veikliosios medžiagos glifosato patvirtinimo terminas pratęsiamas pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. gruodžio 16 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2017 m. gruodžio 12 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2001 m. lapkričio 20 d. Komisijos direktyva 2001/99/EB, iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašytos veikliosios medžiagos glifosatas ir metil-tifensulfuronas (OL L 304, 2001 11 21, p. 14).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede patvirtinimo pratęsimo tvarka ir tų medžiagų sąrašas (OL L 322, 2010 12 8, p. 10).

      (6)  IARC monografija dėl kancerogeninio poveikio žmonėms vertinimo, 112 tomas (2015 m.). Adresas internete www.iarc.fr.

      (7)  EFSA (Europos maisto saugos tarnyba), 2015 m. Conclusion on the peer review of the pesticide risk assessment of the active substance glyphosate. EFSA Journal 2015;13(11):4302, o. 107 doi:10.2903/j.efsa.2015.4302. Pateikta internete adresu: www.efsa.europa.eu.

      (8)  2016 m. balandžio 13 d. Europos Parlamento rezoliucija dėl Komisijos įgyvendinimo reglamento, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Įgyvendinimo reglamento (ES) Nr. 540/2011 priedas, projekto (D044281/01–2016/2624(RSP)). Pateikta internete adresu http://www.europarl.europa.eu/sides/getDoc.do?pubRef=-//EP//TEXT+TA+P8-TA-2016-0119+0+DOC+XML+V0//LT.

      (9)  2017 m. spalio 24 d. Europos Parlamento rezoliucija dėl Komisijos įgyvendinimo reglamento, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos glifosato patvirtinimo galiojimas ir iš dalies keičiamas Įgyvendinimoreglamento (ES) Nr. 540/2011 priedas, projekto (D053565–01 – 2017/2904(RSP)). Adresas internete http://www.europarl.europa.eu/sides/getDoc.do?pubRef=-//EP//TEXT+TA+P8-TA-2017-0395+0+DOC+XML+V0//LT.

      (10)  Komisijos registracijos Nr.: ECI(2017) 000002;šį dokumentą galima rasti internete adresu http://ec.europa.eu/citizens-initiative/public/initiatives/successful/details/2017/000002?lg=lt.

      (11)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      (12)  2016 m. birželio 29 d. Komisijos įgyvendinimo reglamentas (ES) 2016/1056, kuriuo dėl veikliosios medžiagos glifosato patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 173, 2016 6 30, p. 52).

      (13)  2016 m. rugpjūčio 1 d. Komisijos įgyvendinimo reglamentas (ES) 2016/1313, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliosios medžiagos glifosato patvirtinimo sąlygų (OL L 208, 2016 8 2, p. 1).

      (14)  Europos cheminių medžiagų agentūra (ECHA) (2017 m.). Opinion of the Committee for Risk Assessment proposing harmonised classification and labelling of glyphosate (ISO); N-(phosphonomethyl)glycine (EC Number: 213–997–4; CAS Number: 1071-83-6).

      (15)  Komisijos pranešimas dėl Europos cheminių medžiagų agentūros Rizikos vertinimo komiteto nuomonės, kuria siūlomas glifosato suderintas klasifikavimas ir ženklinimas ES lygmeniu, gavimo datos (OL C 204, 2017 6 28, p. 5).

      (16)  EFSA (Europos maisto saugos tarnyba), 2017 m.; Conclusion on the peer review of the pesticide risk assessment of the potential endocrine disrupting properties of glyphosate. EFSA Journal 2017;15(9):4979, 20 p. https://doi.org/10.2903/j.efsa.2017.4979.

      I PRIEDAS

                  Bendrinis pavadinimas,
                  identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Glifosatas
                  CAS Nr. 1071-83-6
                  CIPAC Nr. 284

                  N-(fosfonmetil)glicinas

                  ≥ 950 g/kg
                  Priemaišos:
                  formaldehidas, mažiau kaip 1 g/kg

                     N-Nitroso-glifosatas, mažiau kaip 1 mg/kg

                  2017 m. gruodžio 16 d.

                  2022 m. gruodžio 15 d.

                  Leidžiama naudoti tik kaip herbicidą.
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į glifosato peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              —

                              požeminio vandens apsaugai pažeidžiamose vietovėse, visų pirma kai naudojama ne augalams;

                              —

                              su medžiaga dirbančių asmenų ir neprofesionalių naudotojų saugai;

                              —

                              rizikai sausumos stuburiniams gyvūnams ir netiksliniams sausumos augalams;

                              —

                              netikslinių sausumos nariuotakojų ir stuburinių gyvūnų įvairovei ir gausumui per su mityba susijusią sąveiką;

                              —

                              tam, kad naudojimas iki derliaus nuėmimo atitiktų gerą žemės ūkio praktiką.

                        Naudojimo sąlygose prireikus nurodomos rizikos mažinimo priemonės.
                  Valstybės narės užtikrina, kad augalų apsaugos produktai, kurių sudėtyje yra glifosato, Direktyvos 2009/128/EB 12 straipsnio a punkte išvardytose konkrečios vietovėse būtų naudojami kuo mažiau.
                  Valstybės narės užtikrina komerciniais tikslais pagamintos techninės medžiagos specifikacijų ir toksiškumo tyrimuose naudotos bandymų medžiagos lygiavertiškumą.
                  Valstybės narės užtikrina, kad augalų apsaugos produktuose, kurių sudėtyje yra glifosato, nebūtų koformulianto polietoksiluoto lajaus amino (CAS Nr. 61791-26-2).

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:

                  1)

                  A dalyje glifosatui skirtas 25 įrašas išbraukiamas;

                  2)

                  B dalis papildoma šiuo įrašu:

                              Bendrinis pavadinimas,
                              identifikavimo numeriai

                              IUPAC pavadinimas

                              Grynumas (1)

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „118

                              Glifosatas
                              CAS Nr. 1071-83-6
                              CIPAC Nr. 284

                              N-(fosfonmetil)glicinas

                              ≥ 950 g/kg
                              Priemaišos:
                              formaldehidas, mažiau kaip 1 g/kg

                                 N-Nitroso-glifosatas, mažiau kaip 1 mg/kg

                              2017 m. gruodžio 16 d.

                              2022 m. gruodžio 15 d.

                              Leidžiama naudoti tik kaip herbicidą.
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į glifosato peržiūros ataskaitos išvadas, visų pirma į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį skiria:

                                          —

                                          požeminio vandens apsaugai pažeidžiamose vietovėse, visų pirma kai naudojama ne augalams;

                                          —

                                          su medžiaga dirbančių asmenų ir neprofesionalių naudotojų saugai;

                                          —

                                          rizikai sausumos stuburiniams gyvūnams ir netiksliniams sausumos augalams;

                                          —

                                          netikslinių sausumos nariuotakojų ir stuburinių gyvūnų įvairovei ir gausumui per su mityba susijusią sąveiką;

                                          —

                                          tam, kad naudojimas iki derliaus nuėmimo atitiktų gerą žemės ūkio praktiką.

                                    Naudojimo sąlygose prireikus nurodomos rizikos mažinimo priemonės.
                              Valstybės narės užtikrina, kad augalų apsaugos produktai, kurių sudėtyje yra glifosato, Direktyvos 2009/128/EB 12 straipsnio a punkte išvardytose konkrečios vietovėse būtų naudojami kuo mažiau.
                              Valstybės narės užtikrina komerciniais tikslais pagamintos techninės medžiagos specifikacijų ir toksiškumo tyrimuose naudotos bandymų medžiagos lygiavertiškumą.
                              Valstybės narės užtikrina, kad augalų apsaugos produktuose, kurių sudėtyje yra glifosato, nebūtų koformulianto polietoksiluoto lajaus amino (CAS Nr. 61791-26-2).

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.“


title: 2017 m. gruodžio 14 d. Komisijos įgyvendinimo reglamentas (ES) 2017/2330 dėl leidimo naudoti geležies (II) karbonatą, geležies (III) chlorido heksahidratą, geležies (II) sulfato monohidratą, geležies (II) sulfato heptahidratą, geležies (II) fumaratą, geležies (II) ir aminorūgščių chelato hidratą, baltymų hidrolizatų geležies (II) chelatą ir glicino hidrato geležies (II) chelatą kaip visų rūšių gyvūnų pašaro priedus ir geležies dekstraną kaip paršelių pašaro priedą, kuriuo iš dalies keičiami reglamentai (EB) Nr. 1334/2003 ir (EB) Nr. 479/2006 (Tekstas svarbus EEE. )

text:
15.12.2017

               LT

               Europos Sąjungos oficialusis leidinys

               L 333/41

         KOMISIJOS ĮGYVENDINIMO REGLAMENTAS (ES) 2017/2330
   2017 m. gruodžio 14 d.
   dėl leidimo naudoti geležies (II) karbonatą, geležies (III) chlorido heksahidratą, geležies (II) sulfato monohidratą, geležies (II) sulfato heptahidratą, geležies (II) fumaratą, geležies (II) ir aminorūgščių chelato hidratą, baltymų hidrolizatų geležies (II) chelatą ir glicino hidrato geležies (II) chelatą kaip visų rūšių gyvūnų pašaro priedus ir geležies dekstraną kaip paršelių pašaro priedą, kuriuo iš dalies keičiami reglamentai (EB) Nr. 1334/2003 ir (EB) Nr. 479/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

               (2)

               pagal Direktyvą 70/524/EEB geležies junginius – geležies chlorido heksahidratą, geležies oksidą, geležies karbonatą, geležies ir aminorūgščių chelato hidratą, glicino hidrato geležies chelatą, geležies fumaratą, geležies sulfato heptahidratą ir geležies sulfato monohidratą buvo leista naudoti neterminuotai Komisijos reglamentu (EB) Nr. 1334/2003 (3) ir Komisijos reglamentu (EB) Nr. 479/2006 (4). Vėliau, vadovaujantis Reglamento (EB) Nr. 1831/2003 10 straipsnio 1 dalimi, tos medžiagos įtrauktos į pašarų priedų registrą kaip esami produktai;

               (3)

               pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateikti prašymai pakartotinai įvertinti geležies chlorido heksahidratą, geležies oksidą, geležies karbonatą, geležies ir aminorūgščių chelato hidratą, glicino hidrato geležies chelatą, geležies fumaratą, geležies sulfato heptahidratą ir geležies sulfato monohidratą kaip visų rūšių gyvūnų pašaro priedus. Be to, pagal minėto reglamento 7 straipsnį buvo pateiktas prašymas dėl geležies dekstrano kaip paršelių pašaro priedo. Pareiškėjai paprašė tuos priedus priskirti prie priedų kategorijos „maistiniai priedai“. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               moksliniais sumetimais Europos maisto saugos tarnybai (toliau – Tarnyba) savo 2013 m. birželio 19 d. (5), 2014 m. sausio 30 d. (6), 2014 m. kovo 5 d. (7), 2014 m. balandžio 28 d. (8) ir 2016 m. sausio 27 d. (9) nuomonėse nusprendė geležį pervadinti „geležimi (II)“ ir „geležimi (III)“, kad būtų išvengta galimo klaidingo supratimo. Atsižvelgdama į chemines junginio savybes Tarnyba taip pat rekomendavo geležies (II) ir aminorūgščių chelatą padalyti į tokius du junginius: geležies (II) ir aminorūgščių chelato hidratą ir baltymų hidrolizatų geležies (II) chelatą.

               (5)

               Tarnyba padarė išvadą, kad siūlomomis naudojimo sąlygomis geležies (II) karbonatas, geležies (III) chlorido heksahidratas, geležies (II) sulfato monohidratas, geležies (II) sulfato heptahidratas, geležies (II) fumaratas, geležies (II) ir aminorūgščių chelato hidratas, baltymų hidrolizatų geležies (II) chelatas ir glicino hidratogeležies (II) chelatas nedaro nepageidaujamo poveikio gyvūnų sveikatai, vartotojų saugai ir aplinkai. Laikoma, kad dėl nikelio, kurio yra kiekviename geležies (II) ir geležies (III) junginyje, šie junginiai gali dirginti kvėpavimo takus, akis ir odą, todėl siekiant išvengti galimų saugos problemų naudotojams reikėtų imtis atitinkamų apsaugos priemonių, kai tvarkomi atitinkami priedai ir premiksai, kuriuose yra tų priedų;

               (6)

               2017 m. sausio 24 d. nuomonėse (10) Tarnyba padarė išvadą, kad siūlomomis naudojimo sąlygomis geležies dekstranas nedaro nepageidaujamo poveikio gyvūnų sveikatai, vartotojų saugai ir aplinkai, taip pat nekyla saugos problemų naudotojams, kurie imasi atitinkamų apsaugos priemonių;

               (7)

               Tarnyba padarė ir išvadą, kad geležies (II) karbonatas, geležies (III) chlorido heksahidratas, geležies (II) sulfato monohidratas, geležies (II) sulfato heptahidratas, geležies (II) fumaratas, geležies (II) ir aminorūgščių chelato hidratas, baltymų hidrolizatų geležies (II) chelatas, glicino hidrato geležies (II) chelatas ir geležies dekstranas yra veiksmingi geležies šaltiniai. Tačiau geležies (II) karbonato biologinis įsisavinamumas yra labai kintamas ir yra laikomas gerokai mažesniu nei geležies (II) sulfato. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (8)

               geležies (II) karbonato, geležies (III) chlorido heksahidrato, geležies (II) sulfato monohidrato, geležies (II) sulfato heptahidrato, geležies (II) fumarato, geležies (II) ir aminorūgščių chelato hidrato, baltymų hidrolizatų geležies (II) chelato ir glicino hidrato geležies (II) chelato kaip visų rūšių gyvūnų pašaro priedų ir geležies dekstrano kaip paršelių pašaro priedo vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos, išskyrus naudojimą geriamajame vandenyje. Taigi, kaip nurodyta šio reglamento priede, turėtų būti suteiktas leidimas naudoti minėtas medžiagas, o jas naudoti geriamajame vandenyje reikėtų uždrausti;

               (9)

               šiuo reglamentu suteikiamas naujas leidimas naudoti geležies chlorido heksahidratą, geležies karbonatą, geležies ir aminorūgščių chelato hidratą, geležies fumaratą, geležies sulfato heptahidratą, geležies sulfato monohidratą ir glicino hidrato geležies chelatą, o naudoti geležies oksidą leidimas nesuteikiamas, todėl reglamentuose (EB) Nr. 479/2006 ir (EB) Nr. 1334/2003 esantys šioms medžiagoms skirti įrašai turėtų būti išbraukti;

               (10)

               2016 m. gegužės 24 d. nuomonėse (11) Tarnyba negalėjo padaryti išvados dėl geležies oksido saugos tikslinių rūšių atžvilgiu, todėl priedas ir pašarai, kuriuose yra to priedo, turėtų būti pašalinti iš rinkos kuo greičiau. Tačiau dėl praktinių priežasčių reikėtų nustatyti pereinamąjį laikotarpį šiems produktams iš rinkos pašalinti, kad ekonominės veiklos vykdytojai galėtų tinkamai įvykdyti pašalinimo iš rinkos prievolę;

               (11)

               saugos sumetimais nebūtina neatidėliotinai taikyti geležies chlorido heksahidrato, geležis karbonato, geležies sulfato monohidrato, geležies ir aminorūgščių chelato hidrato, glicino hidrato geležies chelato, geležies fumarato, geležies sulfato heptahidrato ir geležies sulfato monohidrato reglamentais (EB) Nr. 1334/2003 ir (EB) Nr. 479/2006 suteiktų leidimų sąlygų pakeitimų, todėl tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis su leidimu susijusių naujų reikalavimų;

               (12)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytas medžiagas, priklausančias priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašaro priedus šio reglamento priede nustatytomis sąlygomis.
   2 straipsnis
   Specialios naudojimo sąlygos
   Priede nurodytų medžiagų, priklausančių priedų kategorijai „maistiniai priedai“ ir funkcinei grupei „mikroelementų junginiai“, neleidžiama naudoti geriamajame vandenyje.
   3 straipsnis
   Leidimo nesuteikimas
   Naudoti geležies oksidą leidimas nesuteikiamas ir ši medžiaga nebebus naudojama kaip maistinis pašaro priedas.
   4 straipsnis
   Reglamento (EB) Nr. 1334/2003 pakeitimas
   Reglamento (EB) Nr. 1334/2003 priede pradedant E1 įrašu dėl elemento „Geležis-Fe“ tokie priedams, jų cheminėms formulėms ir aprašymams skirti įrašai yra išbraukiami: „Geležies chlorido heksahidratas“, „Geležies karbonatas“, „Geležies ir aminorūgščių chelato hidratas“, „Geležies fumaratas“, „Geležies sulfato heptahidratas“, „Geležies sulfato monohidratas“ ir „Geležies oksidas“.
   5 straipsnis
   Reglamento (EB) Nr. 479/2006 pakeitimas
   Komisijos reglamento (EB) Nr. 479/2006 priede išbraukiamas priedui „Glicino hidrato geležies chelatas“ skirtas įrašas E1.
   6 straipsnis
   Pereinamojo laikotarpio priemonės
   1.   Geležies chlorido heksahidratą, geležies karbonatą, geležies sulfato monohidratą, geležies ir aminorūgščių chelato hidratą, glicino hidrato geležies chelatą, geležies fumaratą, geležies sulfato heptahidratą, geležies oksidą ir geležies sulfato monohidratą, leidžiamus naudoti reglamentais (EB) Nr. 1334/2003 ir (EB) Nr. 479/2006, ir savo sudėtyje jų turinčius premiksus, pagamintus ir paženklintus iki 2018 m. liepos 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos.
   2.   Pašarines žaliavas ir kombinuotąjį pašarą, kurių sudėtyje yra 1 dalyje nurodytų medžiagų ir kurie buvo pagaminti ir paženklinti iki 2019 m. sausio 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
   3.   Pašarines žaliavas ir kombinuotąjį pašarą, kurių sudėtyje yra 1 dalyje nurodytų medžiagų ir kurie buvo pagaminti ir paženklinti iki 2020 m. sausio 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
   7 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      (3)  2003 m. liepos 25 d. Komisijos reglamentas (EB) Nr. 1334/2003, iš dalies keičiantis sąlygas dėl kelių pašarų priedų, priklausančių mikroelementų grupei, leidimo (OL L 187, 2003 7 26, p. 11).

      (4)  2006 m. kovo 23 d. Komisijos reglamentas (EB) Nr. 479/2006 dėl leidimo naudoti tam tikrus priedus, kurie priklauso mikroelementų junginių grupei (OL L 86, 2006 3 24, p. 4).

      (5)  EFSA Journal 2013;11(7):3287.

      (6)  EFSA Journal 2014;12(2):3566.

      (7)  EFSA Journal 2014;12(3):3607.

      (8)  EFSA Journal 2015;13(5):4109.

      (9)  EFSA Journal 2016;14(2):4396.

      (10)  EFSA Journal 2017;15(2):4701.

      (11)  EFSA Journal 2016;14(6):4508.


title: 2017 m. gruodžio 14 d. Komisijos įgyvendinimo reglamentas (ES) 2017/2325 dėl leidimo naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus, kuriuo iš dalies keičiamas Įgyvendinimo reglamentas (ES) 2017/1007 (Tekstas svarbus EEE. )

text:
15.12.2017

                  LT

                  Europos Sąjungos oficialusis leidinys

                  L 333/17

            KOMISIJOS ĮGYVENDINIMO REGLAMENTAS (ES) 2017/2325
      2017 m. gruodžio 14 d.
      dėl leidimo naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus, kuriuo iš dalies keičiamas Įgyvendinimo reglamentas (ES) 2017/1007
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                  (2)

                  neterminuotas leidimas naudoti lecitinus kaip visų rūšių gyvūnų pašaro priedą buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šie priedai buvo įtraukti į pašarų priedų registrą kaip esami produktai;

                  (3)

                  pagal Reglamento (EB) Nr. 1831/2003 10 straipsnio 2 dalį buvo pateiktas prašymas iš naujo įvertinti lecitinų preparatus kaip visų rūšių gyvūnų pašaro priedus. Pareiškėjas paprašė tuos priedus priskirti prie priedų kategorijos „technologiniai priedai“ ir funkcinės grupės „emulsikliai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (4)

                  Europos maisto saugos tarnyba (toliau – Tarnyba) 2016 m. liepos 13 d. nuomonėje (3) padarė išvadą, kad siūlomomis naudojimo sąlygomis lecitinų, hidrolizuotų lecitinų ir lecitinų, iš kurių pašalintas aliejus, preparatai nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šie preparatai gali būti veiksmingai naudojami pašare kaip emulsikliai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  atlikus skystų lecitinų, hidrolizuotų lecitinų ir lecitinų, iš kurių pašalintas aliejus, vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Taigi, kaip nurodyta šio reglamento I priede, turėtų būti suteiktas leidimas naudoti minėtus preparatus;

                  (6)

                  laikoma tinkama suderinti lecitinų, skystų lecitinų, hidrolizuotų lecitinų ir lecitinų, iš kurių pašalintas aliejus, ypatybes ir naudojimo sąlygas siekiant išvengti rinkos iškraipymų, o Komisijos įgyvendinimo reglamentas (ES) 2017/1007 (4) turėtų būti atitinkamai iš dalies pakeistas;

                  (7)

                  kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      I priede nurodytus priedus, priklausančius priedų kategorijai „technologiniai priedai“ ir funkcinei grupei „emulsikliai“, leidžiama naudoti kaip gyvūnų pašaro priedą tame priede nustatytomis sąlygomis.
      2 straipsnis
      Reglamento (ES) 2017/1007 pakeitimai
      Įgyvendinimo reglamento (ES) 2017/1007 priedas pakeičiamas šio reglamento II priedo tekstu.
      3 straipsnis
      Pereinamojo laikotarpio priemonės
      1.   I priede nurodytus priedus ir premiksus, kurių sudėtyje yra šių priedų, pagamintus ir paženklintus iki 2018 m. liepos 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos.
      2.   Kombinuotuosius pašarus ir pašarines žaliavas, kurių sudėtyje yra I priede nurodytų priedų, pagamintus ir paženklintus iki 2019 m. sausio 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
      3.   Kombinuotuosius pašarus ir pašarines žaliavas, kurių sudėtyje yra I priede nurodytų priedų, pagamintus ir paženklintus iki 2020 m. sausio 4 d., laikantis taisyklių, taikytų iki 2018 m. sausio 4 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
      4 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 14 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

         (3)  EFSA Journal 2016;14(8):4561.

         (4)  2017 m. birželio 15 d. Komisijos įgyvendinimo reglamentas (ES) 2017/1007 dėl leidimo naudoti lecitinų preparatą kaip visų rūšių gyvūnų pašarų priedą (OL L 153, 2017 6 16, p. 13).

         I PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     mg lecitinų/kg visaverčio pašaro, kurio drėgnis yra 12 %

                        Technologinių priedų kategorija. Funkcinė grupė: emulsikliai

                     1c322i

                     —

                     skysti lecitinai

                        Priedo sudėtis

                     Lecitino preparatas:
                     fosfolipidų ≥ 48 %
                     Drėgnis ≤ 1 %
                     Skysto pavidalo

                        Veikliosios medžiagos apibūdinimas

                     Skysti lecitinai (CAS Nr. 8002-43-5), ekstrahuoti iš rapsų sėklų, saulėgrąžų ir (arba) sojų

                        Analizės metodas
                         (1)

                     Informacija apie pašaro priedo savybes pateikta:
                     Komisijos reglamente (ES) Nr. 231/2012 (2) ir atitinkamuose FAO JECFA monografijos „Lecitinas“ (3)
                         (4) tyrimų aprašymuose

                     Visų rūšių gyvūnai

                     —

                     —

                     —

                     2028 m. sausio 4 d.

                     1c322ii

                     hidrolizuoti lecitinai

                        Priedo sudėtis

                     Hidrolizuotų lecitinų preparatas:
                     fosfolipidų ≥ 44 %
                     Drėgnis ≤ 1 %
                     Skysto pavidalo

                        Veikliosios medžiagos apibūdinimas

                     Skysti hidrolizuoti lecitinai (CAS Nr. 8002-43-5), ekstrahuoti iš rapsų sėklų, saulėgrąžų ir (arba) sojų

                        Analizės metodas
                         (1)

                     Informacija apie pašaro priedo savybes pateikta:
                     Komisijos reglamente (ES) Nr. 231/2012 (2) ir atitinkamuose FAO JECFA monografijos „Lecitinas“ (3)
                         (4) tyrimų aprašymuose

                     Visų rūšių gyvūnai

                     2028 m. sausio 4 d.

                     1c322iii

                     —

                     lecitinai, iš kurių pašalintas aliejus

                        Priedo sudėtis

                     Lecitinų, iš kurių pašalintas aliejus, preparatas, kuriame yra ne mažesnis nei nurodytas išvardytų medžiagų kiekis: fosfolipidų ≥ 75 %
                     Drėgnis ≤ 2 %
                     Kieto pavidalo

                        Veikliosios medžiagos apibūdinimas

                     Kieto pavidalo lecitinai, iš kurių pašalintas aliejus (CAS Nr. 8002-43-5), ekstrahuoti iš saulėgrąžų ir (arba) sojų ir ekstrahuojant tirpikliais pašalinti riebalai

                        Analizės metodas
                         (1)

                     Informacija apie pašaro priedo savybes pateikta:
                     Komisijos reglamente (ES) Nr. 231/2012 (2) ir atitinkamuose FAO JECFA monografijos „Lecitinas“ (3)
                         (4) tyrimų aprašymuose

                     Visų rūšių gyvūnai

                     —

                     —

                     —

                     2028 m. sausio 4 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

            (2)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).

            (3)  FAO JECFA Combined Compendium of Food Additive Specifications, „Lecithin“, Monograph No. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications,
            Vol. 4, http://www.fao.org/docrep/009/a0691e/a0691e00.htm.

         II PRIEDAS
         „
               PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           mg lecitinų/kg visaverčio pašaro, kurio drėgnis yra 12 %

                              Technologinių priedų kategorija. Funkcinė grupė: emulsikliai

                           1c322

                           —

                           Lecitinai

                              Priedo sudėtis

                           Lecitinų preparatas, kuriame yra ne mažesnis nei nurodytas išvardytų medžiagų kiekis:

                                       —

                                       fosfolipidų ≥ 18 %,

                                       —

                                       lizofosfolipidų ≥ 11 %

                                 Drėgnis ≤ 1 %

                              Veikliosios medžiagos apibūdinimas

                           Lecitinai (CAS Nr. 8002-43-5), ekstrahuoti iš sojų

                              Analizės metodas
                               (1)

                           Informacija apie pašaro priedo savybes pateikta:
                           Komisijos reglamente (ES) Nr. 231/2012 (2) ir atitinkamuose FAO JECFA monografijos „Lecitinas“ (3)
                               (4) tyrimų aprašymuose

                           Visų rūšių gyvūnai

                           —

                           —

                           —

                           =

                           2027 m. liepos 6 d.

                     “

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

            (2)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).

            (3)  FAO JECFA Combined Compendium of Food Additive Specifications, ‘Lecithin’, Monograph No. 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol.4, http://www.fao.org/docrep/009/a0691e/a0691e00.htm.


title: 2017 m. gruodžio 14 d. Komisijos įgyvendinimo reglamentas (ES) 2017/2326, kuriuo imiprotrinas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE. )

text:
15.12.2017

               LT

               Europos Sąjungos oficialusis leidinys

               L 333/22

         KOMISIJOS ĮGYVENDINIMO REGLAMENTAS (ES) 2017/2326
   2017 m. gruodžio 14 d.
   kuriuo imiprotrinas patvirtinamas kaip esama veiklioji medžiaga, skirta 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra imiprotrinas;

               (2)

               buvo įvertinta, ar imiprotriną galima naudoti 18-to tipo produktams (insekticidams, akaricidams ir kitų nariuotakojų kontrolės produktams), apibrėžtiems Reglamento (ES) Nr. 528/2012 V priede, gaminti;

               (3)

               Jungtinė Karalystė buvo paskirta vertinančiąja kompetentinga institucija ir 2016 m. liepos 20 d. pateikė vertinimo ataskaitą bei rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2017 m. birželio 27 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis ta nuomone, galima tikėtis, kad 18-o tipo biocidiniai produktai, kurių sudėtyje yra imiprotrino, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl imiprotriną tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Imiprotrinas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikavimo numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Imiprotrinas

                  IUPAC pavadinimas:
                  Reakcijos masė: 2,5-diokso-3-prop-2-inilimidazolidin-1-ilmetil (1R)-cis-2,2-dimetil-3-(2-metilprop-1-enil)ciklopropankarboksilatas; 2,5-diokso-3-prop-2-inilimidazolidin-1-ilmetil (1R)-trans-2,2-dimetil-3-(2-metilprop-1-enil)ciklopropankarboksilatas
                  EB Nr. 428-790-6
                  CAS Nr. 72963-72-5

                  ≥ 870 g/kg

                  2019 m. liepos 1 d.

                  2029 m. birželio 30 d.

                  18

                  Biocidinių produktų autorizacijos liudijimai išduodami laikantis šių sąlygų:

                              1)

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2)

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas paviršiniam vandeniui, nuosėdoms ir dirvožemiui, kai produktai naudojami patalpose kaip paviršiaus purškikliai;

                              3)

                              jei produktų liekanų gali likti maiste arba pašaruose, įvertinama, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2017 m. gruodžio 14 d. Komisijos įgyvendinimo reglamentas (ES) 2017/2327, kuriuo 2-metil-1,2-benzisotiazol-3(2H)-onas patvirtinamas kaip veiklioji medžiaga, skirta 6-o tipo biocidiniams produktams gaminti (Tekstas svarbus EEE. )

text:
15.12.2017

               LT

               Europos Sąjungos oficialusis leidinys

               L 333/25

         KOMISIJOS ĮGYVENDINIMO REGLAMENTAS (ES) 2017/2327
   2017 m. gruodžio 14 d.
   kuriuo 2-metil-1,2-benzisotiazol-3(2H)-onas patvirtinamas kaip veiklioji medžiaga, skirta 6-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 90 straipsnio 2 dalį,
   kadangi:

               (1)

               2009 m. lapkričio 26 d. Lenkija gavo paraišką pagal Europos Parlamento ir Tarybos direktyvos 98/8/EB (2) 11 straipsnio 1 dalį dėl veikliosios medžiagos 2-metil-1,2-benzisotiazol-3(2H)-ono, skirto gaminti 6-o tipo produktams (supakuotų produktų konservantams), aprašytiems tos direktyvos V priede ir atitinkantiems Reglamento (ES) Nr. 528/2012 V priede aprašytus 6-o tipo produktus, įrašymo į tos direktyvos I priedą;

               (2)

               2016 m. kovo 24 d. Lenkija pateikė vertinimo ataskaitą ir rekomendacijas pagal Reglamento (ES) Nr. 528/2012 90 straipsnio 2 dalį;

               (3)

               2017 m. birželio 27 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (4)

               remiantis ta nuomone, galima tikėtis, kad 6-o tipo biocidiniai produktai, kurių sudėtyje yra 2-metil-1,2-benzisotiazol-3(2H)-ono, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (5)

               todėl 2-metil-1,2-benzisotiazol-3(2H)-oną tikslinga patvirtinti kaip tinkamą naudoti 6-o tipo biocidiniams produktams gaminti, jei laikomasi tam tikrų specifikacijų ir sąlygų;

               (6)

               kadangi 2-metil-1,2-benzisotiazol-3(2H)-onas atitinka 1A pakategorės odą jautrinančių medžiagų klasifikavimo kriterijus (odą labai jautrinanti medžiaga) pagal Europos Parlamento ir Tarybos reglamento (EB) Nr. 1272/2008 (3) I priedo 3.4.2.2.1.2 punktą, apdoroti gaminiai, kurie apdoroti 2-metil-1,2-benzisotiazol-3(2H)-onu arba kuriuose yra 2-metil-1,2-benzisotiazol-3(2H)-ono, turėtų būti tinkamai paženklinti prieš juos pateikiant rinkai;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   2-metil-1,2-benzisotiazol-3(2H)-onas patvirtinamas kaip veiklioji medžiaga 6-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikavimo numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  2-metil-1,2-benzisotiazol-3(2H)-onas
                  (MBIT)

                  IUPAC pavadinimas:
                  2-metil-1,2-benzisotiazol-3(2H)-onas
                  EB Nr. nepateikta
                  CAS Nr. 2527–66–4

                  ≥ 997 g/kg

                  2018 m. liepos 1 d.

                  2028 m. birželio 30 d.

                  6

                  Biocidinių produktų autorizacijos liudijimai išduodami laikantis šių sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2.

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                          a)

                                          profesionaliems naudotojams;

                                          b)

                                          paviršiniam vandeniui ir požeminiam vandeniui, kai lauke naudojami dažai ir tinkas, kuriuose yra konservantų, ir gaminant popierių, tekstilės ir odos gaminius naudojami skysčiai, kuriuose yra konservantų.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, kuris apdorotas 2-metil-1,2-benzisotiazol-3(2H)-onu arba kuriame yra 2-metil-1,2-benzisotiazol-3(2H)-ono, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

         (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2017 m. gruodžio 15 d. Komisijos įgyvendinimo reglamentas (ES) 2017/2349, kuriuo dėl konkurso tvarka parduodamų nugriebto pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080

text:
16.12.2017

               LT

               Europos Sąjungos oficialusis leidinys

               L 336/22

         KOMISIJOS ĮGYVENDINIMO REGLAMENTAS (ES) 2017/2349
   2017 m. gruodžio 15 d.
   kuriuo dėl konkurso tvarka parduodamų nugriebto pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį,
   kadangi:

               (1)

               kad būtų nustatytas nugriebto pieno miltelių, kuriems taikoma Komisijos įgyvendinimo reglamentu (ES) 2016/2080 (3) numatyta konkurso tvarka, kiekis, to reglamento 1 straipsnyje nustatytas terminas, iki kurio nugriebto pieno milteliai turėjo būti atvežti į valstybės sandėlius;

               (2)

               atsižvelgiant į dabartinę padėtį pieno ir pieno produktų rinkoje, susidariusią dėl iki įprasto lygio pakilusių kainų ir didelio intervencinių atsargų kiekio, tikslinga pakeisti atvežimo į sandėlį datą ir pardavimui skirti papildomą nugriebto pieno miltelių kiekį;

               (3)

               todėl Įgyvendinimo reglamentas (ES) 2016/2080 turėtų būti atitinkamai iš dalies pakeistas;

               (4)

               siekiant, kad nugriebto pieno miltelius būtų galima nedelsiant parduoti, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/2080 1 straipsnyje data „2015 m. lapkričio 1 d.“ pakeičiama data „2016 m. balandžio 1 d.“
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2017 m. gruodžio 5 d. Komisijos įgyvendinimo reglamentas (ES) 2017/2362, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Lenticchia di Altamura“ (SGN))

text:
19.12.2017

               LT

               Europos Sąjungos oficialusis leidinys

               L 337/15

         KOMISIJOS ĮGYVENDINIMO REGLAMENTAS (ES) 2017/2362
   2017 m. gruodžio 5 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Lenticchia di Altamura“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Lenticchia di Altamura“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Lenticchia di Altamura“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Lenticchia di Altamura“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 5 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 280, 2017 8 24, p. 4.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. gruodžio 6 d. Komisijos įgyvendinimo reglamentas (ES) 2017/2363, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Μελεκούνι“ (Melekouni) (SGN))

text:
19.12.2017

               LT

               Europos Sąjungos oficialusis leidinys

               L 337/16

         KOMISIJOS ĮGYVENDINIMO REGLAMENTAS (ES) 2017/2363
   2017 m. gruodžio 6 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Μελεκούνι“ (Melekouni) (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Graikijos paraiška įregistruoti pavadinimą „Μελεκούνι“ (Melekouni) paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Μελεκούνι“ (Melekouni) turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Μελεκούνι“ (Melekouni) (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 2.3 klasei „Duona, pyragaičiai, pyragai, konditerijos gaminiai, sausainiai ir kiti kepiniai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 6 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 280, 2017 8 24, p. 7.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. gruodžio 18 d. Komisijos įgyvendinimo reglamentas (ES) 2017/2369, kuriuo dėl taikymo laikotarpio iš dalies keičiamas Įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams (Tekstas svarbus EEE. )

text:
19.12.2017

               LT

               Europos Sąjungos oficialusis leidinys

               L 337/26

         KOMISIJOS ĮGYVENDINIMO REGLAMENTAS (ES) 2017/2369
   2017 m. gruodžio 18 d.
   kuriuo dėl taikymo laikotarpio iš dalies keičiamas Įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:

               (1)

               Komisijos įgyvendinimo reglamentas (ES) Nr. 743/2013 (2) buvo priimtas Komisijos audito tarnybai atlikus auditą Turkijoje ir nustačius eksportui į Sąjungą skirtų dvigeldžių moliuskų auginimo oficialiosios kontrolės įgyvendinimo trūkumų, taip pat valstybėms narėms pranešus apie reikalavimų neatitinkančias Turkijos kilmės dvigeldžių moliuskų siuntas, kurios neatitiko Sąjungos mikrobiologinių standartų;

               (2)

               Komisijos audito tarnyba, 2015 m. rugsėjo mėn. atlikusi paskutinį auditą, nustatė, kad reikšmingų eksportui į Sąjungą skirtų dvigeldžių moliuskų kontrolės sistemos trūkumų vis dar yra. Turkijos kompetentingos institucijos pateikė informacijos apie taisomąsias priemones, kurių imtasi tiems trūkumams šalinti. Tačiau vis dar yra tam tikrų trūkumų, būtent – laboratorijų veiklos trūkumų;

               (3)

               dėl susijusių produktų pobūdžio Įgyvendinimo reglamento (ES) Nr. 743/2013 taikymas turėtų būti pratęstas, kol nebus gauta pakankamai garantijų, kol valstybių narių atliktais patikrinimais nebus įrodyta, kad siuntos atitinka reikalavimus, ir nebus atliktas papildomas auditas ir patvirtina, kad galima panaikinti priemones;

               (4)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 743/2013 5 straipsnio antroje pastraipoje data „2017 m. gruodžio 31 d.“ pakeičiama data „2021 m. gruodžio 31 d.“
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 24, 1998 1 30, p. 9.

      (2)  2013 m. liepos 31 d. Komisijos įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams (OL L 205, 2013 8 1, p. 1).


title: 2017 m. gruodžio 19 d. Komisijos įgyvendinimo reglamentas (ES) 2017/2386, kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 1385/2007 leistas naudoti tarifines kvotas paukštienos sektoriuje

text:
20.12.2017

               LT

               Europos Sąjungos oficialusis leidinys

               L 340/43

         KOMISIJOS ĮGYVENDINIMO REGLAMENTAS (ES) 2017/2386
   2017 m. gruodžio 19 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 1385/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 1385/2007 (2) leista naudoti tarifines metines paukštienos sektoriaus produktų importo kvotas;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (4)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Komisijos įgyvendinimo reglamentą (EB) Nr. 1385/2007 pateiktose 2018 m. sausio 1 d.–kovo 31 d. kvotos laikotarpio dalies importo licencijų paraiškose, taikomas šio reglamento priede nurodytas paskirstymo koeficientas.
   2.   Kiekis, dėl kurio importo paraiškų pagal Reglamentą (EB) Nr. 1385/2007 nebuvo pateikta, ir kuris turi būti pridėtas prie 2018 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. lapkričio 26 d. Komisijos reglamentas (EB) Nr. 1385/2007, nustatantis Tarybos reglamento (EB) Nr. 774/94 taikymo taisykles, susijusias su leidimu naudoti tam tikras Bendrijos tarifines kvotas paukštienos sektoriuje ir susijusias su tokių kvotų administravimu (OL L 309, 2007 11 27, p. 47).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eilės Nr.

                  Paskirstymo koeficientas. 2018 m. sausio 1 d.–kovo 31 d. laikotarpiu pateiktos paraiškos
                  (%)

                  Kiekis, dėl kurio paraiškų nepateikta, pridėtinas prie 2018 m. balandžio 1 d.–birželio 30 d. laikotarpiui skirto kiekio
                  (kg)

                  09.4410

                  0,121815

                  —

                  09.4411

                  0,124054

                  —

                  09.4412

                  0,124223

                  —

                  09.4420

                  4,646057

                  —

                  09.4421

                  —

                  175 000

                  09.4422

                  0,803288

                  —